২০২১ উত্তর ভারত মহাসাগর ঘূর্ণিঝড় মৌসুম
২০২১ উত্তর ভারত মহাসাগরীয় ঘূর্ণিঝড় মৌসুম হল উত্তর ভারত মহাসাগরে ক্রান্তীয় ঘূর্ণিঝড় উদ্ভবের একটি মৌসুম। ২ এপ্রিল থেকে এই মৌসুমের পথ চলা শুরু হয় বিওবি-১ নামক নিম্নচাপ দ্বারা। শেষ হয় জাওয়াদ নামক ঘূর্ণিঝড়ের মাধ্যমে ডিসেম্বর মাসে। মৌসুমের সর্বাধিক বিধ্বংসী ঝড় ছিল ঘূর্ণিঝড় টাউকটে। এই নিবন্ধটির ব্যাপ্তি উত্তর গোলার্ধের ভারত মহাসাগর, আফ্রিকার অন্তরীপের পূর্ব এবং মালয় উপদ্বীপের পশ্চিমের মধ্যে সীমাবদ্ধ। ভারত মহাসাগরের উত্তর ভাগে দুটি প্রধান সমুদ্র রয়েছে – ভারত উপমহাদেশের পশ্চিমে আরব সাগর, যেটি ভারত আবহাওয়া অধিদফতর (আইএমডি) দ্বারা সংক্ষিপ্তভাবে এআরবি ; এবং পূর্বে বঙ্গোপসাগর , যা আইএমডি দ্বারা সংক্ষিপ্তভাবে বিওবি নামে অভিহিত। এই অববাহিকায় সরকারী আঞ্চলিক বিশেষায়িত আবহাওয়া কেন্দ্রটি হল ভারতীয় আবহাওয়া দপ্তর (আইএমডি), যেখানে জয়েন্ট টাইফুন ওয়ার্নিং সেন্টারটি আনুষ্ঠানিক পরামর্শগুলি প্রকাশ করে। প্রতিটি মরসুমে এই অববাহিকায় গড়ে চার থেকে ছয়টি ঘূর্ণিঝড় তৈরি হয়।